OpenLLM-France/wikimedia huggingface dataset:
# Adrián Colunga Pérez

Adrián Colunga Pérez (Oviedo, 17 de novembre de 1984) és un exfutbolista professional asturià, que ocupava la posició de davanter.

## Trajectòria

Format al planter de l'Sporting de Gijón és cedit a nombrosos equips asturians de divisions inferiors, fins que la temporada 04/05 arriba a l'equip B sportinguista. Sense debutar amb el primer planter de l'Sporting, al gener del 2006 recala a l'equip balear del Soledad i al canari del Pájara Playas, on marca 12 gols en 38 partits.
Aquesta xifra crida l'atenció d'un dels grans equips de les Canàries, la UD Las Palmas, amb qui disputa la Segona Divisió la temporada 07/08. Al quadre grancanari hi marca 13 gols. L'estiu del 2008 dona el salt a la màxima categoria al fitxar pel Recreativo de Huelva, per 2,7 milions d'euros. Al seu debut a primera divisió, hi marcaria contra el Reial Betis.
Al conjunt andalús és titular, disputa 33 partits i marca 9 gols. A finals del 2008, va estar marcant durant quatre jornades consecutives, entrant dins la història del club. A les postres, però, el Recreativo és cuer de la classificació i baixa a la categoria d'argent.
La temporada 09/10 comença en el Recreativo, fins que al mercat d'hivern hi retorna a la màxima categoria en ser fitxat pel Reial Saragossa. Durant la primera volta, el davanter havia tingut picabaralles amb els seguidors del conjunt andalús. Amb l'equip aragonès, on arriba com a cedit, marca en l'encontre del seu debut. Durant l'estiu del 2010 és traspassat al Getafe CF per tal de fer oblidar a Roberto Soldado.
L'agost del 2014 va fitxar pel Brighton & Hove Albion de la Football League Championship anglesa.

## Referències

* ↑ Adrián Colunga, the second most expensive signing in Recre history, arrives willing to "not let anyone down"
* ↑ One to watch; Sky Sports, 16 abril 2009
* ↑ Un grupo de aficionados increpa a Colunga y causa daños en su coche; Diario Marca, 18 gener 2010
* ↑ Zaragoza sign Colunga as Ayala leaves Arxivat 2011-06-04 a Wayback Machine.; ESPN Soccernet, 23 gener 2010
* ↑ Adrian Colunga espera fer oblidar a Soldado; El Mundo deportivo, 26 agost 2010
* ↑ «Adrián Colunga firma dos años con el Brighton». Marca, 23-08-2014. [Consulta: 24 agost 2014].

## Enllaços externs

* Fitxa del jugador
# Sonpur (ciutat)

Sonpur és una ciutat i municipi d'Orissa, capital del districte de Sonepur o Sonpur. Està situada a 20° 50′ N, 83° 55′ E﻿ / ﻿20.83°N,83.92°E﻿ / 20.83; 83.92. Consta al cens del 2001 amb una població de 17.535 habitants. El 1901 tenia 8.887 habitants. Fou capital del principat de Sonpur o Sonapur. A la ciutat hi ha dos tancs d'aigua i un temple de Mahadeo on s'han trobat unes tauletes de coure amb la llista dels reis de la zona al segle x.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Puntius roloffi

Puntius roloffi és una espècie de peix cipriniforme de la família dels ciprínids.

## Referències

* ↑ Hamilton, F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges: i-vii + 1-405, Pls. 1-39.
* ↑ BioLib

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Creu del Maset del Lleó

La Creu del Maset del Lleó és una escultura pública de Subirats (Alt Penedès) inclosa a l'Inventari del Patrimoni Arquitectònic de Catalunya.

## Descripció

La columna es sustentada per una columna estriada de pedra rematada per un capitell quadrangular molt desgastat. La creu és de ferro forjat i resta clavada a la part superior central. Es tracta d'una creu llatina, de barra de secció quadrada, amb el braços remats per formes lanceolades. A la zona entre els braços s'han encabit unes formes decoratives cargolades de ferro forjat.

## Referències

* ↑ «Creu del Maset del Lleó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 octubre 2017].
# Tit Quinti Flaminí

Tit Quinti Flaminí és el nom dels següents personatges:
* Tit Quinti Flaminí I o Tit Quint Flaminí I o Titus Quinti Flaminí o Titus Quint Flaminí (Titus Quintius Flamininus) fou un magistrat i general romà (vers 230 aC-174 aC), conqueridor de Grècia
* Tit Quinti Flamini, ambaixador romà
* Tit Quinti Flaminí II, cònsol el 150 aC
* Tit Quinti Flaminí III, cònsol el 123 aC
# Mongofra

Mongofra és una platja de la costa nord-est del municipi de Maó (Menorca). Es troba a la costa marítima del lloc de Mongofra Nou, seu de la Fundació Rubió i Tudurí - Andròmaco. És una platja verge i el seu accés és exclusivament marítim o per a vianants.
# Puntius sachsii

Puntius sachsii és una espècie de peix cipriniforme de la família dels ciprínids.

## Morfologia

Els mascles poden assolir els 8 cm de longitud total.

## Distribució geogràfica

Es troba a Singapur.

## Referències

* 1 2 FishBase (anglès)
* ↑ Axelrod, H.R., W.E. Burgess, N. Pronek i J.G. Walls, 1991. Dr. Axelrod's Atlas of freshwater aquarium fishes. Sisena edició. T.F.H. Publications, Neptune City (Estats Units).

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. World fishes important to North Americans. Exclusive of species from the continental waters of the United States and Canada. Am. Fish. Soc. Spec. Publ. (21):243 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cyrano (cràter)

Cyrano és un cràter d'impacte que es troba en la cara oculta de la Lluna, situat a l'est de la gran plana emmurallada del cràter Gagarin, i al nord del cràter una mica menor Barbier.
L'aspecte més notable d'aquest cràter són els petits impactes situats al costat occidental i al sud-oest del brocal en forma de pera, i amb el cràter Cyrano P travessant-ho. La resta de la vora ha experimentat un cert desgast, i està erosionat en particular en l'extrem nord. També apareixen uns petits cràters a l'interior, amb un parell de cràters aparellats prop del costat est i un altre cràter situat en la paret interior nord-est. La meitat nord del sòl interior és lleugerament més irregular que la part sud.

## Cràters satèl·lit

Per convenció, aquests elements són identificats en els mapes lunars posant la lletra en el costat del punt mitjà del cràter que està més prop de Cyrano.
| Cràters satèl·lit | Cyrano Coordenades Diàmetre A 18° 06′ S, 158° 36′ E﻿ / ﻿18.1°S,158.6°E﻿ / -18.1; 158.6﻿ (Cyrano A) 26 km B 18° 18′ S, 159° 42′ E﻿ / ﻿18.3°S,159.7°E﻿ / -18.3; 159.7﻿ (Cyrano B) 23 km D 19° 36′ S, 162° 12′ E﻿ / ﻿19.6°S,162.2°E﻿ / -19.6; 162.2﻿ (Cyrano D) 24 km E 20° 06′ S, 161° 12′ E﻿ / ﻿20.1°S,161.2°E﻿ / -20.1; 161.2﻿ (Cyrano E) 21 km P 21° 36′ S, 156° 48′ E﻿ / ﻿21.6°S,156.8°E﻿ / -21.6; 156.8﻿ (Cyrano P) 19 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Annex:Cràters de la Lluna
* Selenografía
# Dainis Turlais

Dainis Turlais (Madona, 24 de novembre de 1954) és un polític letó, membre del partit LPP/LC, i diputat del 9è Saeima (Parlament de Letònia) entre el 7 de novembre de 2006 i el 5 de març de 2009. Turlais fou Ministre de l'Interior de Letònia entre el 21 de desembre de 1995 i el 10 de juliol de 1997.
El 2011, va ser membre fundador de l'Honor al servei del partit de Riga. El 2013 va ser elegit a l'Ajuntament de Riga i el 30 de maig de 2019, Turlais va ser escollit alcalde de Riga, però només després de 21 dies va ser destituït en una moció de censura de l'Ajuntament de Riga, convertint-lo així en el l'alcalde més curt de Riga.

## Referències

* ↑ «Lapa nav atrasta» (en lituà). Arxivat de l'original el 15/2/2012.
* ↑ «Turlais neiztur uzticības balsojumu un zaudē Rīgas mēra amatu», 20-06-2019.
# Chino (Califòrnia)

Chino és una població dels Estats Units a l'estat de Califòrnia. Segons el cens del 2000 tenia 69.732 habitants.

## Demografia

Segons el cens del 2000, Chino tenia 67.168 habitants, 17.304 habitatges, i 14.102 famílies. La densitat de població era de 1.232 habitants/km².
Dels 17.304 habitatges en un 47,3% hi vivien nens de menys de 18 anys, en un 62,5% hi vivien parelles casades, en un 12,9% dones solteres, i en un 18,5% no eren unitats familiars. En el 14,1% dels habitatges hi vivien persones soles el 5,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,43 i el nombre mitjà de persones que vivien en cada família era de 3,77.
Per edats la població es repartia de la següent manera: un 28,5% tenia menys de 18 anys, un 12,3% entre 18 i 24, un 34,2% entre 25 i 44, un 19,2% de 45 a 60 i un 5,9% 65 anys o més.
L'edat mediana era de 31 anys. Per cada 100 dones de 18 o més anys hi havia 133,1 homes.
La renda mediana per habitatge era de 55.401 $ i la renda mediana per família de 59.638 $. Els homes tenien una renda mediana de 35.855 $ mentre que les dones 30.267 $. La renda per capita de la població era de 17.574 $. Entorn del 6,3% de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chino». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Chino». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].

## Vegeu també

* Batalla de Chino
Viccionari
# Li Fanfu

Li Fanfu (xinès simplificat: 李凡夫, pinyin: Lǐ Fánfū), també conegut com Li Tak-chun (Pantang, Xiguan, Guangdong, 1906 - Hong Kong, 1967) és un dibuixant de còmics xinés.
El 1924 s'uneix a la primera societat que estudiava l'art occidental al sud de la Xina, i en la dècada del 1930 funda un estudi juntament amb Liang Huang. D'ençà, es dedica a treballar i col·leccionar pintures i treballs de cal·ligrafia d'importants artistes. En la dècada del 1950 marxa a Hong Kong, treballant entre d'altres a Manhua Shijie. El 1957, fa un parèntesi i marxa a Beijing i el Nordest per a dibuixar i col·leccionar materials. El 1964 torna a la Xina continental en un viatge per a dibuixar i inspirar-se.

## Referències

* 1 2 3 4 5 6 7 «漫畫先驅：《李凡夫》». kknews, 16-11-2019. Arxivat de l'original el 2021-05-24. [Consulta: 24 maig 2021].
* ↑ «Li Fan-fu». Lambiek. [Consulta: 24 maig 2021].
# Molí de Can Tarascó

El Molí de Can Tarascó es troba al Parc de la Serralada Litoral, el qual és un antic molí de vent per pujar aigua de pou destinada a la masia de Can Tarascó.

## Descripció

L'edificació consta d'una estança de planta quadrada de dos metres de costat i una torre rodona adossada. La torre té un diàmetre interior d'1,30 metres a la part alta, on encara es conserven diferents peces de ferro que formaven part del mecanisme del molí. La part soterrada de la torre (el pou pròpiament dit) és de diàmetre inferior: al voltant d'un metre.
El conjunt encara estava sencer durant els anys seixanta (incloent-hi les aspes), però ja feia temps que no s'utilitzava. Ara, les aspes han desaparegut i la part superior de la torre i altres elements estan escampats per terra.

## Accés

És ubicat a Òrrius: situats a Sant Bartomeu de Cabanyes, seguim 1,35 km per la pista de la Carena en direcció a Cal Camat i la Mútua. Trobarem el molí uns metres abans de la masia de Can Tarascó, a la dreta de la pista, des d'on és perfectament visible. Coordenades: x=445229 y=4600385 z=387.

## Referències

* 1 2 3 4 Triquell i Salomé, Adrià, 2012. Parc de la Serralada Litoral (Història i Itineraris). Editorial Piolet, Barcelona. ISBN 9788415075615. Pàg. 72.

## Enllaços externs

* Llibre-Guia de la Serralada Litoral - Història i itineraris Arxivat 2015-11-17 a Wayback Machine.
# Etiqueta socioambiental

Una etiqueta socioambiental o ecosocioetiqueta és una etiqueta mediambiental que integra fortament la dimensió social del desenvolupament sostenible, tal com es defineix a la Cimera de la Terra a Rio al juny de 1992. L'alta qualitat del medi ambient, incorporant el tema de la comoditat i la salut dels habitants i l'estalvi d'energia, que s'està acostant, però menys de manera explícita.

## Vegeu també

Etiqueta ecològica

## Enllaços externs

* Tipus de programa de Certificació al Quebec Arxivat 2011-09-10 a Wayback Machine. (francès)
* Biblioteca socioambiental: nuevas adquisiciones 2012 Arxivat 2018-04-24 a Wayback Machine. (castellà)
# Punt d'accés sense fils

Un punt d'accés sense fils (WAP o AP per les seves sigles en anglès: wireless access point) en xarxes d'ordinadors és un dispositiu que interconnecta dispositius de comunicació sense fils per formar una xarxa sense fils. Normalment un WAP també pot connectar-se a una xarxa cablejada, i pot transmetre dades entre els dispositius connectats a la xarxa cable i els dispositius sense fils. Molts WAPs poden connectar-se entre si per a formar una xarxa encara major, permetent realitzar "roaming". D'altra banda, una xarxa on els dispositius client s'administren a si mateixos - sense la necessitat d'un punt d'accés - es converteixen en una xarxa ad-hoc. Els punts d'accés sense fils tenen adreces IP assignades, per a poder ser configurats.
Són els encarregats de crear la xarxa, estan sempre a l'espera de nous clients als quals donar serveis. El punt d'accés rep la informació, l'emmagatzema i la transmet entre la WLAN (Wireless LAN) i la LAN cablejada.
Un únic punt d'accés pot suportar un petit grup d'usuaris i pot funcionar en un rang d'almenys trenta metres i fins a diversos centenars. Aquest o la seva antena són normalment col·locats en alt però podria col·locar-se en qualsevol lloc en què s'obtingui la cobertura de ràdio desitjada.
L'usuari final accedeix a la xarxa WLAN a través d'adaptadors. Aquests proporcionen una interfície entre el sistema d'operació de xarxa del client (ENS: Network Operating System) i les ones, mitjançant una antena sense fils. Aquests punts d'accés no serveixen, ja que s'han quedat obsolets.

## Enllaços externs

* IBM: Construcció d'un punt d'accés a Linux (en anglès)
* Wi-Fi Alliance
# Cypripedium

Cypripedium és un gènere que conté 56 espècies d'orquídies de la subfamilia Cypripedioideae, de la família Orchidaceae. Es distribueixen en l'Hemisferi Nord.

## Taxonomia

* Cypripedium acaule
* Cypripedium agnicapitatum
* Cypripedium arietinum
* Cypripedium bardolphianum
* Cypripedium calceolus
* Cypripedium calcicolum
* Cypripedium californicum
* Cypripedium candidum
* Cypripedium cheniae
* Cypripedium cordigerum
* Cypripedium debile
* Cypripedium dickinsonianum
* Cypripedium elegans
* Cypripedium fargesii
* Cypripedium farreri
* Cypripedium fasciculatum
* Cypripedium fasciolatum
* Cypripedium flavum
* Cypripedium formosanum
* Cypripedium forrestii
* Cypripedium franchetii
* Cypripedium froschii
* Cypripedium guttatum
* Cypripedium henryi
* Cypripedium himalaicum
* Cypripedium irapeanum
* Cypripedium japonicum
* Cypripedium kentuckiense
* Cypripedium lentiginosum
* Cypripedium lichiangense
* Cypripedium ludlowii
* Cypripedium macranthos
* Cypripedium margaritaceum
* Cypripedium micranthum
* Cypripedium molle
* Cypripedium montanum
* Cypripedium morinanthum
* Cypripedium neoparviflorum
* Cypripedium palangshanense
* Cypripedium parviflorum
* Cypripedium passerinum
* Cypripedium plectrochilum
* Cypripedium pubescens
* Cypripedium reginae
* Cypripedium roseum
* Cypripedium rubronerve
* Cypripedium segawai
* Cypripedium shanxiense
* Cypripedium sichuanense
* Cypripedium sinapoides
* Cypripedium subtropicum
* Cypripedium taibaiense
* Cypripedium tibeticum
* Cypripedium wardii
* Cypripedium wumengense
* Cypripedium yatabeanum
* Cypripedium yunnanense

## Referències

* ↑ «Orquídeas Ibéricas - Cypripedium» (en anglès). [Consulta: 19 desembre 2021].
* ↑ «Cypripedium - Species» (en anglès). All-Orch-Ideen. [Consulta: 19 desembre 2021].
# Les Capçades (Envall)

Les Capçades és una partida a caval entre els termes municipals de la Torre de Cabdella, dins de l'antic terme de la Pobleta de Bellveí, al Pallars Jussà. i de Baix Pallars, dins de l'antic terme de Montcortès de Pallars, al Pallars Sobirà.
Està situat al sud-est del poble d'Envall, en el contrafort sud-oest del Serrat de Ruixou. És al sud del Serrat de la Cabaneta i al nord de lo Tossal.

## Enllaços externs

* Institut Cartogràfic de Catalunya
# Mitridates (gendre de Darios III)

Mitridates (en llatí Mithridates, en grec antic Μιθριδάτης) fou un noble persa.
Estava casat amb una filla del rei Darios III de Pèrsia Codomà. Va morir en la lluita contra les forces macedònies d'Alexandre el Gran, sembla que de pròpia mà del rei, a la batalla del Grànic l'any 334 aC, segons diu Flavi Arrià.

## Referències

* ↑ 5.Mithridates a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1094
Viccionari
# Contraban (desambiguació)

«Contraban» té aquests significats:
* Contraban, còmic de Mortadel·lo i Filemó
* Contraban, narració de temàtica marinera de Josep Pla
# El Lladrer

El Lladrer és una muntanya de 1.643,4 metres d'altitud situada en el terme comunal de Llo, de la comarca de l'Alta Cerdanya, a la Catalunya del Nord.
És cap al centre - nord del terme de Llo, a prop al sud-est del poble, al damunt a la dreta del Segre.
En el cim del Lladrer hi havia hagut el Castell Vell de Llo, i hi romanen les restes de la capella de Sant Feliu de Castellvell.

## Referències

* ↑ El Lladrer en els ortofotomapes de l'IGN
# Cyprus Airways

Cyprus Airways (en grec: Κυπριακές Αερογραμμές) fou la companyia aèria nacional de Xipre des del 1947 fins al 2015, quan feu fallida. La seva base d'operacions es trobava a l'aeroport de Larnaca, però la seu administrativa de la companyia estava situada a Nicòsia. El 2017 es llançà una nova aerolínia amb el mateix nom.
# Escola Sant Llàtzer (Tortosa)

L'escola Sant Llàtzer és un col·legi públic de Tortosa (Baix Ebre) inclòs a l'Inventari del Patrimoni Arquitectònic de Catalunya.

## Història

Construïda durant la Dictadura de Primo de Rivera fou remodelada cap a la dècada dels vuitanta del segle xx, concretament entre els anys 1981 i 1982. En setembre de 2014 es va inaugurar el nou edifici, mentre l'edifici històric quedarà lliure disponible per a nous úsos cívics.

## L'edifici històric

L'edifici és de planta rectangular, situat a la banda dreta del barranc de la Llet o de Sant Llàtzer, molt a prop del pas a nivell de la línia de ferrocarril. El recinte on es troba l'escola està voltat per una tela metàl·lica aixecada sobre suport d'obra, i l'edificació es resumeix en un senzill bloc horitzontal amb teulada amb dues vessants, destacant, per excel·lència, la façana principal que assumeix tot l'aspecte plàstic del conjunt: la seva organització és perfectament simètrica d'acord amb un eix de simetria central, punt on es troba la porta principal. La porta principal, està flanquejada per dos estretes finestres i coronada per un motllurat lleugerament arquejat fet de maons, tot deixant, fins a la llinda de la porta, una superfície llisa per inscriure-hi el nom de l'escola -solució que apareix a totes les finestres i portes restants, tot i que presentant, en l'espai entre el motllurat de maons i la llinda hi ha uns senzills esgrafiats-. Al motllurat de la porta principal s'inscriu un medalló esculpit amb l'escut de Tortosa. A cada banda de la porta principal s'obren quatre finestres i una porta.

## Referències

* 1 2 3 «Escola Sant Llàtzer». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
* ↑ «L'Escola de Sant Llàtzer acollirà el curs vinent els alumnes de 1r i 2n de l'Institut Despuig». Nació Digital, 03-02-2014. [Consulta: 7 agost 2015].
# Demadiana simplex

Demadiana simplex és una espècie d'aranya de la família dels àrquids (Arkyidae). És endèmica d'Austràlia. Es troba a Nova Gal·les del Sud, a Victòria, a Austràlia Meridional i al sud de la part d'Austràlia Occidental.
Els mascles mesuren entre 1,82 a 1,91 mm i les femelles, de 2,64 a 3,24 mm.

## Referències

* ↑ Karsch, 1878: Exotisch-araneologisches, 2. Zeitschrift für die gesammten Naturwissenschaften, vol.51, p.771-826.
* ↑ Framenau, Scharff & Harvey, 2010 : Systematics of the Australian orb-weaving spider genus Demadiana with comments on the generic classification of the Arkyinae (Araneae: Araneidae). Invertebrate Systematics, vol.24, p.139-171.

## Enllaços externs

* (anglès) World Spider Catalog: Demadiana simplex (Karsch, 1878) en la família Arkyidae +base de dades